KOMMISSIONEN FOR DE EUROPÆISKE FÆLLESSKABER 
Bruxelles, den 25.09.1998 
KOM(1998) 529 endelig udg. 
98/ 0279 (ACC) 
Forslag til 
RÅDETS AFGØRELSE 
om Fællesskabets holdning 
i Associeringsrådet EF-Tyrkiet 
vedrørende indførelsen af en fælles ordning 
for passiv forædling 
for tekstilvarer og beklædningsgenstande 
(forelagt af Kommissionen) 

Begrundelse 
1. Den 22. december 1995 vedtog Associeringsrådet EF-Tyrkiet afgørelse nr. 1/95 
om iværksættelse af slutfasen af toldunionen. 
2. I overensstemmelse med artikel 12 i afgørelse nr. 1/95 har Tyrkiet vedtaget de 
nationale lovgivningsforanstaltninger, der er nødvendige for at indføre en 
procedure for passiv forædling for tekstilvarer og beklædningsgenstande, i det 
følgende benævnt økonomisk passiv forædling. For Fællesskabets vedkommende 
kan økonomisk passiv forædling således finde sted, når varer i fri omsætning, der 
har oprindelse i Fællesskabet, udføres midlertidigt til et tredjeland med henblik på 
genindførsel i Fællesskabet som forædlingsprodukter, og for Tyrkiets 
vedkommende, når varer i fri omsætning, der har oprindelse i Tyrkiet, udføres 
midlertidigt til et tredjeland med henblik på genindførsel i Tyrkiet som 
forædlingsprodukter. 
3. Der bør inden for toldunionens rammer vedtages de foranstaltninger, der er 
nødvendige for på den ene side at kunne genindføre forædlingsprodukter i en 
anden del af toldunionen end den del, hvorfra varerne blev udført til bearbejdning 
i et tredjeland inden for rammerne af økonomisk passiv forædling, og for på den 
anden side at gøre det muligt at henføre varer i fri omsætning, der har oprindelse i 
den ene del af toldunionen, og som skal forarbejdes i et tredjeland, under 
proceduren for økonomisk passiv forædling i den anden del af toldunionen. 
Formålet med udkastet til afgørelse truffet af Associeringsrådet EF-Tyrkiet er 
således at fastsætte foranstaltninger, som gør det muligt at gennemføre økonomisk 
passiv forædling i et tredjeland i de tilfælde, hvor forædlingsprocessen vedrører 
begge dele af toldunionen. 
4 
4. De omhandlede foranstaltninger er et skridt fremad i udbygningen af toldunionen. 
De er et led i de første operationelle forslag fra Kommissionen inden for 
rammerne af den europæiske strategi over for Tyrkiet, som den defineres i 
Kommissionens meddelelse til Rådet (KOM/98/0124 endelig udgave af 4. marts 
1998). 
5. Foranstaltningerne i udkastet til afgørelse skulle ikke få nogen negativ økonomisk 
virkning for Fællesskabets operatører, idet der kun kan gennemføres økonomisk 
passiv forædling i de tilfælde, hvor der anvendes toldkontingenter, og disse 
kontingenter er afskaffet for landene i Central- og Østeuropa samt for 
Middelhavslandene, der udgør størstedelen af de lande, hvor der gennemføres 
forædling for tekstilvarer og beklædningsgenstande. Ved udformningen af de 
omhandlede foranstaltninger bør der imidlertid tages højde for eventuelle 
fremtidige behov for økonomisk passiv forædling, og de bør følgelig have en 
global karakter. 
6. Kommissionen opfordrer Rådet til at vedtage vedlagte forslag, således at udkastet 
til afgørelse kan forelægges Associeringsrådet EF-Tyrkiet. 
Rådets afgørelse 
om Fællesskabets holdning 
i Associeringsrådet EF-Tyrkiet 
vedrørende indførelsen af en fælles ordning 
for passiv forædling 
for tekstilvarer og beklædningsgenstande 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig 
artikel 113 sammenholdt med artikel 228, stk. 2, første punktum, 
under henvisning til forslag fra Kommissionen, og 
ud fra følgende betragtning: 
Der bør indføres en fælles ordning for passiv forædling for tekstilvarer og 
beklædningsgenstande inden for rammerne af toldunionen mellem Det Europæiske 
Fællesskab og Tyrkiet -
TRUFFET FØLGENDE AFGØRELSE : 
Den holdning, som Fællesskabet skal indtage i Associeringsrådet EF-Tyrkiet 
vedrørende indførelsen af en fælles ordning for passiv forædling for tekstilvarer og 
beklædningsgenstande, er baseret på vedlagte udkast til afgørelse. 
Udfærdiget i Bruxelles, den 
På Rådets vegne, 
Formand 
Udkast til afgørelse 
truffet af Associeringsrådet EF-Tyrkiet 
vedrørende indførelsen af en fælles ordning for passiv forædling 
for tekstilvarer og beklædningsgenstande 
ASSOCIERINGSRÅDET EF-TYRKIET HAR -
under henvisning til aftalen om oprettelse af en associering mellem Det Europæiske 
Økonomiske Fællesskab og Tyrkiet1, 
under henvisning til afgørelse nr. 1/95 truffet af Associeringsrådet EF-Tyrkiet den 22. 
december 1995 om iværksættelse af slutfasen af toldunionen2, og 
ud fra følgende betragtninger: 
I overensstemmelse med artikel 12, stk. 1, ottende led, i ovennævnte afgørelse nr. 
1/95 har Tyrkiet vedtaget de nationale lovgivningsforanstaltninger, der er nødvendige 
for at indføre en procedure for passiv forædling for tekstilvarer og 
beklædningsgenstande, i det følgende benævnt økonomisk passiv forædling; for 
Fællesskabets vedkommende kan økonomisk passiv forædling finde sted, når varer i 
fri omsætning, der har oprindelse i Fællesskabet, udføres midlertidigt til et tredjeland 
med henblik på genindførsel i Fællesskabet som forædlingsprodukter, og for Tyrkiets 
vedkommende, når varer i fri omsætning, der har oprindelse i Tyrkiet, udføres 
midlertidigt til et tredjeland med henblik på genindførsel i Tyrkiet som 
forædlingsprodukter; 
der bør inden for toldunionens rammer vedtages de foranstaltninger, der er 
nødvendige for på den ene side at kunne genindføre forædlingsprodukter i en anden 
1 EFT L 217 af 29.12.1964 
2 EFT L 35 af 13.2.1996 
.r 
del af toldunionen end den del, hvorfra varerne blev udført til bearbejdning i et 
tredjeland inden for rammerne af økonomisk passiv forædling, og for på den anden 
side at gøre det muligt at henføre varer i fri omsætning, der har oprindelse i den ene 
del af toldunionen, og som skal forarbejdes i et tredjeland, under proceduren for 
økonomisk passiv forædling i den anden del af toldunionen; disse foranstaltninger bør 
være baseret på de bestemmelser for økonomisk passiv forædling, der allerede gælder 
i de to dele af toldunionen; 
to år efter denne afgørelses ikrafttræden skal der foretages en vurdering af, hvordan 
den fælles ordning, der indføres i medfør af afgørelsen, har fungeret; ordningen bør 
ændres, hvis der konstateres svig eller der opstår forstyrrelser på tekstilmarkedet; 
ved udformningen af de omhandlede foranstaltninger bør der så vidt muligt tages 
højde for eventuelle fremtidige behov for økonomisk passiv forædling; 
foranstaltningerne bør følgelig have en global karakter -
TRUFFET FØLGENDE AFGØRELSE : 
C 
Artikel 1 
1. Formålet med denne afgørelse er at fastsætte foranstaltninger, som gør det muligt 
at gennemføre økonomisk passiv forædling i de tilfælde, hvor 
forædlingsprocessen vedrører begge dele af toldunionen. Der er tale om 
forædlingsprocesser, som gennemføres inden for rammerne af procedurer for 
økonomisk passiv forædling baseret på følgende retlige instrumenter : 
- For Fællesskabets vedkommende: Rådets forordning (EF) nr. 3036/94 af 8. 
december 1994 om indførelse af en procedure for økonomisk passiv forædling 
for visse tekstilvarer og beklædningsgenstande, der genindføres til 
Fællesskabet efter bearbejdning i visse tredjelande3 ; 
- For Tyrkiets vedkommende: [henvisning til den tyrkiske retsakt], 
2. Med henblik på anvendelsen af denne afgørelse forstås ved : 
- « Del af toldunionen »: Fællesskabet, på den ene side, og Tyrkiet, på den 
anden side. 
- Andre udtryk finder tilsvarende anvendelse ifølge definitionerne i de retlige 
instrumenter, der er omhandlet i stk. 1. 
Artikel 2 
1. Når proceduren for økonomisk passiv forædling bevilges i den ene del af 
toldunionen på grundlag af de i artikel 1 omhandlede retlige instrumenter, kan 
forædlingsprodukterne indføres i den anden del af toldunionen på de betingelser, 
der gælder for nævnte procedure. 
EFT L 322 af 15.12.1994 
a 
2. Varer, der er omfattet af en procedure for økonomisk passiv forædling, som er 
bevilget i den ene del af toldunionen på grundlag af de i artikel 1 omhandlede 
retlige instrumenter, kan have oprindelse i den anden del af toldunionen. 
Artikel 3 
På grundlag af en rapport fra det toldsamarbejdsudvalg EF-Tyrkiet, der er nedsat ved 
afgørelse nr. 2/69 truffet af Associeringsrådet EF-Tyrkiet, foretager Associeringsrådet 
to år efter denne afgørelses ikrafttræden en vurdering af den ordning, der indføres i 
medfør af denne afgørelse, og træffer de nødvendige foranstaltninger for at afhjælpe 
eventuelle mangler i ordningens funktion. 
Artikel 4 
Toldsamarbejdsudvalget EF-Tyrkiet fastsætter passende foranstaltninger med henblik 
på gennemførelsen af denne afgørelse. 
Artikel 5 
Denne afgørelse træder i kraft den 1. januar 1999. 
Udfærdiget i Bruxelles, den 
På vegne af Associeringsrådet EF-Tyrkiet 
X 
Formand 
f* 
ISSN 0254-1459 
KOM(98) 529 endelig udg. 
DOKUMENTER 
DA 10 11 02 
Katalognummer : CB-CO-98-535-DA-C 
ISBN 92-78-39219-7 
Kontoret for De Europæiske Fællesskabers Officielle Publikationer 
L-2985 Luxembourg 
9